CELEX: 62009CA0124
Language: da
Date: 2010-04-29 00:00:00
Title: Sag C-124/09: Domstolens dom (Tredje Afdeling) af 29. april 2010 — Smit Reizen BV mod Minister van Verkeer en Waterstaat (anmodning om præjudiciel afgørelse fra Raad van State — Nederlandene) (Præjudiciel forelæggelse — forordning (EØF) nr. 3820/85 og nr. 3821/85 — transport ad landevej — pligt til registrering — hviletid og andre arbejdsperioder — tid, der bruges på at komme til det sted, hvor et køretøj, der er udstyret med et kontrolapparat, overtages — begrebet »driftssted« )

19.6.2010   
            
            
               DA
            
            
               Den Europæiske Unions Tidende
            
            
               C 161/13
            
         
      Domstolens dom (Tredje Afdeling) af 29. april 2010 — Smit Reizen BV mod Minister van Verkeer en Waterstaat (anmodning om præjudiciel afgørelse fra Raad van State — Nederlandene)
      (Sag C-124/09) (1)
      
      (Præjudiciel forelæggelse - forordning (EØF) nr. 3820/85 og nr. 3821/85 - transport ad landevej - pligt til registrering - hviletid og andre arbejdsperioder - tid, der bruges på at komme til det sted, hvor et køretøj, der er udstyret med et kontrolapparat, overtages - begrebet »driftssted«)
      (2010/C 161/19)
      Processprog: nederlandsk
      
         Den forelæggende ret
      
      Raad van State
      
         Parter i hovedsagen
      
      
         Sagsøger: Smit Reizen BV
      
         Sagsøgt: Minister van Verkeer en Waterstaat
      
         Sagens genstand
      
      Anmodning om præjudiciel afgørelse — Raad van State — fortolkning af artikel 1 i Rådets forordning (EØF) nr. 3820/85 af 20. december 1985 om harmonisering af visse bestemmelser på det sociale område inden for vejtransport (EFT L 370, s. 8) Rådets forordning (EØF) nr. 3821/85 af 20. december 1985 om kontrolapparatet inden for vejtransport (EFT L 370, s. 8) — afbrud i køreperioden, daglige hvileperioder og arbejdstid — begreb — registreringsforpligtigelse — hengået tid til at begive sig til det sted, hvor køretøjet overtages, og som ligger en vis afstand fra virksomhedens driftssted — driftssted — begreb — føreren bragt til overtagelsesstedet af trejdemand
      
         Konklusion
      
      
                  1)
               
               
                  Begrebet »driftssted«, således som det anvendes i præmis 21 ff. i dom af 18. januar 2001, Skills Motor Coaches m.fl. (sag C-297/99), skal defineres som førerens konkrete tilknytningssted, dvs. transportvirksomhedens anlæg, hvorfra han regelmæssigt udfører sit arbejde, og hvortil han returnerer ved arbejdets ophør i forbindelse med sædvanlig udøvelse af sit hverv og uden at skulle følge særlige instrukser fra sin arbejdsgiver.
               
            
                  2)
               
               
                  Den omstændighed, at den omhandlede fører enten selv kører til det sted, hvor han overtager et køretøj, der er udstyret med et kontrolapparat, eller bliver kørt dertil af en anden, har ingen betydning for kvalifikationen af køretiden i forhold til begrebet »hviletid« som omhandlet i artikel 1, nr. 5), i Rådets forordning (EØF) nr. 3820/85 af 20. december 1985 om harmonisering af visse bestemmelser på det sociale område inden for vejtransport.
               
            
         (1)  EUT C 129 af 6.6.2009.